**ΕΝΗΜΕΡΩΣΗ ΓΙΑ ΑΓΙΑΣΜΟ - ΔΡΟΜΟΛΟΓΙΑ ΛΕΩΦΟΡΕΙΩΝ**

Αγαπητά μας παιδιά, αγαπητοί γονείς και κηδεμόνες,

Το σχολείο μας ξεκινά τη λειτουργία του για το σχολικό έτος 2020-2021 **τη Δευτέρα 14-9-2020**. Την ημέρα αυτή θα πραγματοποιηθεί αγιασμός και οι μαθητές/μαθήτριες θα γνωρίσουν τις τάξεις τους, θα λάβουν τις πρώτες οδηγίες και τα πρώτα βιβλία.

Συγκεκριμένα:

**Από τις 10.45 έως τις 11.00** θα προσέρχονται οι μαθητές/μαθήτριες **των Β΄, Γ΄, Δ΄, Ε΄ και ΣΤ΄ τάξεων** **φορώντας μάσκα** σύμφωνα με τις οδηγίες του ΕΟΔΥ και του Υπουργείου Παιδείας και Θρησκευμάτων. Λόγω των μέτρων για την αποφυγή συγχρωτισμού δεν θα είναι δυνατή η είσοδος των γονέων τους στο σχολείο.

Στις **11.00** θα εισέλθουν στις τάξεις σύμφωνα με τις οδηγίες των εκπαιδευτικών.

**Από τις 11.00 έως τις 11.10** θα προσέλθουν οι μαθητές/μαθήτριες **της Α΄ τάξης** **φορώντας μάσκα** συνοδευόμενοι από **έναν** γονέα, που επίσης **θα φορά μάσκα**.

Στις **11.15** θα πραγματοποιηθεί ο αγιασμός παρουσία αντιπροσωπείας εκπαιδευτικών, των μαθητών/μαθητριών της Α΄ τάξης και των γονέων τους. Στη συνέχεια ο ιερέας θα μεταβεί σε όλες τις τάξεις για τον αγιασμό των μαθητών/μαθητριών και των άλλων τάξεων του σχολείου.

Συγχρόνως οι μαθητές/μαθήτριες της Α΄ τάξης θα μεταβούν στην αίθουσά τους με τις δασκάλες τους και οι γονείς θα αποχωρήσουν από το χώρο του σχολείου.

**Στις 12.00** θα αποχωρήσουν όλοι οι μαθητές/μαθήτριες με ευθύνη των γονέων τους.

Η αποχώρηση των μαθητών/μαθητριών **των Α1΄, Α2΄, Β1΄, Δ2΄, Ε2΄ και Στ2΄ τάξεων** θα γίνεται από τη βόρεια είσοδο του σχολείου που βρίσκεται προς την πλευρά του κτιρίου της Ευτέρπης ενώ η αποχώρηση των μαθητών/μαθητριών **των Β2΄, Γ1΄, Γ2΄, Ε1΄και Στ1΄** τάξεων θα γίνεται από την ανατολική είσοδο που βρίσκεται προς την πλευρά του ΕΠΑΛ.

Από την Τρίτη **15-9-2020** **η προσέλευση όλων των μαθητών/μαθητριών θα γίνεται από τις 8.00 έως τις 8.15 και η έναρξη των μαθημάτων θα γίνεται στις 8.15**

**Το σχόλασμα θα γίνεται ως εξής:**

H **Α΄ τάξη** θα σχολάει κάθε ημέρα στις 12.25.

Η **Β΄ τάξη** θα σχολάει τη Δευτέρα, Τρίτη και Τετάρτη στις 13.15 και Πέμπτη και Παρασκευή στις 12.25.

Η **Γ΄ τάξη, η Δ΄ τάξη και το Ε1΄τμήμα** θα σχολάει κάθε ημέρα στις 13.15 εκτός από την Παρασκευή που θα σχολάει στις 12.25.

Το **Ε2΄και η Στ΄ τάξη** θα σχολάει κάθε ημέρα στις 13.15.

Τα σχολικά λεωφορεία θα ξεκινήσουν από την **Τρίτη 15-09-2020** το πρωί και το μεσημέρι θα έχει λεωφορείο στις 13.15.

Όσοι μαθητές/μαθήτριες θα σχολούν νωρίτερα από τις 13.15 θα παραλαμβάνονται από τους γονείς τους γιατί δεν θα υπάρχει σχολικό λεωφορείο για νωρίτερο σχόλασμα.

Σας ευχόμαστε υγιή, καλή και δημιουργική σχολική χρονιά!

Η Διευθύντρια και οι εκπαιδευτικοί του σχολείου